31/12/2009 | Administración LocalMunicipal
Ferrol
Creación ficheiro videovixilancia

EDICTO O Alcalde, por Decreto de data 20 de novembro de 2009, dictou a seguinte resolución: “No ano 2007 púxose en marcha no Concello de Ferrol un sistema de préstamo de bicicletas para uso público, que dispón de bases aparcabicicletas no Muelle de Curuxeiras, en Esteiro, en Caranza e en Porta Nova. Nos últimos meses o sistema de préstamo ven sufrindo numerosos actos vandálicos: danos e roubos pola forza de bicicletas, destrozos nos aparcabicicletas. Por este motivo, é necesaria a instalación de videocámaras para que estas sirvan como elemento disuasorio que axude a evitar estes actos e tamén para constatar as infraccións cometidas contra a seguridade ciudadana e previr a causación de danos ás bicicletas e aparcabicicletas de titularidade municipal. Para os efectos anteriormente sinalados, e seguindo o procedemento establecido no artigo 20 da Lei Orgánica 15/1999, do 13 de decembro de protección de datos de carácter personal, e artigo 55 do Real Decreto 1720/2007, de 21 de decembro, polo que se aproba o Regulamento que desenvolve dita lei; así como o contido da Instrucción 1/2006, do 8 de novembro da Axencia Española de Protección de Datos, sobre o tratamento de datos persoais con fins de vixiancia a través de sistemas de cámaras e videocámaras, a concelleira de Medio Ambiente e Servizos propón á Alcaldía-Presidencia que -ao abeiro das competencias outorgadas polo artigo 21 da Lei 7/1985, do 2 de abril reguladora das bases de réxime local- adopte as seguintes Resolucións: Primeiro.- A creación dun fichero automatizado de datos de carácter persoal relativo ao sistema de videovixiancia mediante cámaras das estacións aparcabicicletas ubicadas no Muelle Curuxeiras, en Esteiro, en Caranza e Porta Nova, coas características que se describen a continuación: Ámbito: Concello de Ferrol. Denominación: Videovixiancia do sistema de bicicletas de uso público. Finalidade e usos previstos: Servir como elemento disuasorio que axude a evitar os actos vandálicos e previr os danos ocasionados nas bicicletas e aparcabicicletas de titularidade municipal, situados no Muelle de Curruxeiras, Esteiro, Caranza e Porta Nova. Persoas afectadas: cidadáns que accedan a dito sistema. Procedemento de recollida de datos: A través do sistema de videocamáras de vixiancia autorizadas (captación de imaxes mediante videocámaras). Soporte utilizado para a obtención: Soporte informático. Estructura básica e tipo de datos de carácter persoal: visualización das persoas que accedan ao sistema de bicicletas de uso público/ Imaxe. Cesión de datos: non hai cesión, agás nos supostos contemplados no artigo 10 do Real Decreto 1720/2007, do 21 de decembro, e artigo 8.1 da Lei 4/1997 polo que se regula a utilización de videocámaras polas Forzas e Corpos de Seguridade en lúgares públicos. Órgano administrativo responsable do ficheiro: Concello de Ferrol. Servizo diante do que se poden exercer os dereitos de acceso, rectificación, cancelación e oposición: Rexistro Xeral do Concello de Ferrol. Medidas de seguridade: Nivel básico. Segundo.- A publicación desta resolución no Boletín Oficial da Provincia e no Taboleiro de Edictos do Concello. Terceiro.- Notificar esta resolución á Axencia Española de Protección de Datos, para os efectos previstos no artigo 55 do Real Decreto 1720/2007, polo que se aproba o Reglamento de desarrollo da Lei Orgánica 15/1999, de 13 de decembro de protección de datos de carácter personal.” Ferrol, 30 de novembro de 2009 O Alcalde, Asdo.: Vicente Irisarri Castro